Folketing
2006-11-29

Det rokker jo ikke ved, at der alligevel er penge i det, og at det er sådan, at også de, der arbejder inden for omsorgsområdet i den offentlige sektor, får løn for deres arbejde fuldstændig på samme måde, som at de private leverandører, der måtte have lyst til at gå ind i en fredelig kappestrid med det offentlige for på den måde også at drive en udvikling frem, selvfølgelig også skal honoreres for det. Derfor kommer fru Line Barfod jo i hvert fald i virkelighedens verden ikke uden om, at når man skal give folk løn for deres arbejde eller give en privat entreprenør ressourcer til at håndtere en borger, der vælger at benytte den pågældende efter det frie valg, er man jo nødt til at vide lidt om, hvad der er op og ned. Vi har sådan et ærligt ønske om at finde nogle former for det, som gør, at det bliver så lidt bureaukratisk som overhovedet muligt, og hvis Enhedslisten har nogle gode forslag til det, lytter vi gerne til dem. Hermed sluttede spørgsmålet. Spm. nr.